«Գիտեք, որ այս կենտրոնի ստեղծման պատմությունը կապված է բարոնուհի Քերոլայն Քոքսի հետ: Տեսնելով, որ պատերազմի հետևանքնով Արցախում մեծ թիվ են կազմում հաշմանդամություն ունեցող անձինք, 1998 թվականին նա ձեռնամուխ եղավ այս կենտրոնի ստեղծմանը»,- ասել է Վ. Թադևոսյանը: Նա ընդգծել է, որ կենտրոնի մասնագետներն ունեն մի քանի մասնագիտություն և նրանց համար տարին մի քանի անգամ արտերկրից հրավիրվող մասնագետների միջոցով պարբերաբար կազմակերպվում է նաև դասընթացներ: